Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 600

43. Árucsoport Szőrme, műszőrme; ezekből készült áruk 43.01 Nyers szőrme (beleértve a szűcsáruként felhasználható fejet, farokat, lábat és más részeket vagy vágott darabokat is), a 41.01, 41.02 és a 41.03 vtsz. alá tartozó nyers szőrös bőr kivételével A „nyers szőrme” kifejezés meghatározását lásd a 43.01 vtsz. HR Magyarázata utolsó előtti bekezdésében. 4301 40 00 Hód egész bőre, fej, farok vagy láb nélkül is A hódprém teljesen gesztenyebarna, alapszőrméből (rendkívül sűrű, finom, szürkéskék foltokkal, fodros és göndör, de nem gubancos) és durva, ezen túlérő szőrzetből áll. 4301 70 10 és 4301 70 90 Fóka egész bőre, fej, farok vagy láb nélkül is A fókaprémet gyakran helytelenül tengeri vidra szőrméjeként mutatják be. A fóka szőrméje finom, selymes, sűrű, fényes fekete, amely aranyszínű, a nyak és a has felé vörösesbarna vagy narancs árnyalatú alapszőrzetet takar. 4301 70 10 Fehérhátú grönlandi fókából és a kékhátú kámzsás fókából A fehérhátú grönlandi fóka bőre teljesen fehér. A (kékhátú) kámzsás fóka bőre fehér, a fejtől a farokig érő kékesszürke háti csíkot tartalmaz. 4301 80 10 Tengeri vidrából vagy nutriából (coypu) A tengeri vidra szőrméje barna és fekete közötti árnyalatú, elszórtan fehér szőrszálakkal, az alapszőrzete viszont nagyon finom, de nagyon erős is. Mivel az emlők a háton találhatók, a nutriaprémnek csak a hasi része használatos szőrmeként és éppen ezért az állat nyúzásakor a bevágást a háton végzik. A szőrme barnásfekete a hason és világosabb színű a háton, az oldalakon bőven tartalmaz hegyes, durva szőrszálakat és finom, sűrű, gyapjas alapszőrzetet. 4301 80 50 Vadmacskafélékből Ide tartozik például a gepárd, jaguár, hiúz, párduc (vagy leopárd) és a puma prémje. 4301 90 00 Fej, farok, láb és más részek vagy vágott darabok, szűcsáruként felhasználhatók Ide nem csak a leválasztott részek (fej, farok és láb) tartoznak, hanem a szabási és nyírási hulladékok is. Az ilyen darabok fonatok előállítására szolgálnak, amelyet gyengébb minőségű szőrmeáru készítéséhez használnak fel. 43.02 Cserzett vagy kikészített szőrme (beleértve a fejet, farkat, lábat és más részeket vagy vágott darabokat is), összeállítva is (más anyagok nélkül), a 43.03 vtsz. alá tartozók kivételével 4302 11 00— 4302 19 95 Egész szőrme, fej, farok vagy láb nélkül is, nem összeállítva Ezen alszámok alá tartozik az olyan szőrme, amelyről legfeljebb csak a fejet, a lábakat és a farkat vágták le, szélein egyenesre nyírva is, de nem darabolva vagy másképpen alakra szabva; lehetnek festve is és alkalmasak szőnyegként is. 4302 19 41 Fehérhátú grönlandi fókából és a kékhátú kámzsás fókából Lásd a 4301 70 10 alszám magyarázatát. 4302 20 00 Fej, farok, láb és más részek vagy vágott darabok nem összeállítva A „vágott darabok” ezen alszám értelmében a szőrme kikészítésekor, összeállításakor vagy négyzetes, négyszögletű, trapéz vagy kereszt alakra való vágásakor keletkező szabási hulladékát jelentik. 4302 30 10 „Kieresztett” szőrme Lásd a 43.02 vtsz. HR Magyarázata első bekezdésének (2) pontja második albekezdését. A „kieresztett” szőrmét a következőképpen is készíthetik: — átlósan keskeny csíkokra vágják a bőrt és a csíkokat eredeti sorrendjükben újra összeállítják; — a bőr lépcsős felvágásával és újra összeállításával hosszabb, de keskenyebb bőr előállítására. 4302 30 21— 4302 30 75 Más Feltéve, hogy más anyaggal nem kombinálták, ezen alszámok alá osztályozandó:

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes